

VLADA REPUBLIKE HRVATSKE

Zagreb, 27. lipnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ured za zakonodavstvo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog uredbe o izmjeni Uredbe o Uredu za udruge |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 27. stavka 3. Zakona o Vladi Republike Hrvatske (»Narodne novine«, broj 150/11, 119/14, 93/16 i 116/18) Vlada Republike Hrvatske je na sjednici održanoj \_\_\_\_\_\_\_\_\_\_\_\_ godine donijela

**UREDBU O IZMJENI UREDBE**

**O UREDU ZA UDRUGE**

Članak 1.

U Uredbi o Uredu za udruge ("Narodne novine" br. 34/12.) u članku 2. stavku 1. podstavak 9. mijenja se i glasi:

"uključivanja udruga i ostalih organizacija civilnoga društva te građana u donošenje, provedbu i vrednovanje javnih politika;".

Članak 2.

Okvirni broj državnih službenika potrebnih za obavljanje poslova iz djelokruga Ureda određen u tablici koja je sastavni dio Uredbe o Uredu za udruge ("Narodne novine", broj 34/12), zamjenjuje se Okvirnim brojem državnih službenika potrebnih za obavljanje poslova iz djelokruga Ureda koji je određen u tablici koja je sastavni dio ove Uredbe.

Članak 3.

Ova Uredba stupa na snagu osmoga dana od dana objave u "Narodnim novinama".

Klasa:

Urbroj:

Zagreb,

Predsjednik

mr. sc. Andrej Plenković

OKVIRNI BROJ DRŽAVNIH SLUŽBENIKA U UREDU ZA UDRUGE

|  |  |  |
| --- | --- | --- |
| Redni broj |  | Broj državnih službenika |
| 1. | Ravnatelj Ureda | 1 |
| 2. | Zamjenik ravnatelja Ureda | 1 |
| 3. | Administrativni tajnik | 1 |
| 4. | Odjel za strateško planiranje, programiranje i informiranje | 6 |
| 5. | Odjel za provedbu programa Europske unije i međunarodnu suradnju | 7 |
| 6. | Odjel za financijsko upravljanje i osiguranje kvalitete | 6 |
|  | UKUPNO | 22 |

**OBRAZLOŽENJE**

Ovim Prijedlogom uredbe o izmjenama Uredbe o Uredu za udruge izvršena je manja izmjena djelokruga Ureda za udruge propisanog člankom 2. Uredbe te s tim u vezi i okvirni broj državnih službenika potrebnih za obavljanje poslova iz djelokruga Ureda koji je određen u tablici koja je sastavni dio ove Uredbe.

U skladu sa odlukom Vlade Republike Hrvatske da se poslovi koordinacije rada tijela državne uprave na području razvoja savjetovanja sa zainteresiranom javnošću u postupcima donošenja zakona, drugih propisa i akata prenesu u nadležnost Ureda za zakonodavstvo, u članku 2. stavku 1. podstavku 9. mijenja se važeća odredba te bi stupanjem na snagu ove Uredbe, Uredu za udruge ostala nadležnost obavljanja poslova uključivanja udruga i ostalih organizacija civilnoga društva te građana u donošenje, provedbu i vrednovanje javnih politika.

Obzirom je prioritetna nadležnost Ureda za udruge vezana uz obavljanje poslova stvaranja uvjeta za razvoj učinkovite suradnje s udrugama i drugim organizacijama civilnog društva u Republici Hrvatskoj i poslova pripreme, koordinacije i provedbe projekata i programa Europske unije i drugih međunarodnih organizacija za potporu razvoju civilnoga društva, predloženo je da se poslovi koordinacije i razvoja savjetovanja sa zainteresiranom javnošću u postupcima donošenja zakona, drugih propisa i akata prenesu u nadležnost Ureda za zakonodavstvo.

Kako je Ured za zakonodavstvo nadležan za poslove koordinacije sustava procjene učinaka propisa i poslove nadzora provedbe Zakona o procjeni učinaka propisa, preuzimanjem poslova koordinacije i razvoja sustava savjetovanja sa zainteresiranom javnošću od Ureda za Udruge, osiguravaju se pretpostavke za komplementaran i ujednačen razvoj sustava procjene učinaka propisa i sustava savjetovanja sa zainteresiranom javnošću, u okviru nadležnosti jednoga tijela.

Središnji državni ured za razvoj digitalnog društva od Ureda za udruge preuzeti će poslove tehničkog održavanja Središnjeg državnog internetskog portala za savjetovanje s javnošću (e-Savjetovanje), dokumentaciju i programsku opremu, razmjerni dio financijskih sredstva, prava i ugovorne obveze Ureda za udruge u dijelu preuzetih poslova kao i jednog državnog službenika zatečenog na obavljanju preuzetih poslova.

Kako će se poslovi unaprjeđenja Središnjeg državnog internetskog portala za savjetovanje s javnošću (e-Savjetovanje) nastaviti obavljati u suradnji s Uredom za zakonodavstvo, koji od Ureda za udruge preuzima poslove koordinacije rada središnjih tijela državne uprave u području savjetovanja sa javnošću, istovremeno sa Prijedlogom uredbe o izmjenama Ureda za udruge potrebno je u postupak donošenja uputiti Prijedlog uredbe o unutarnjem ustrojstvu Središnjeg državnog ureda za razvoj digitalnog društva i Prijedlog uredbe o Uredu za zakonodavstvo, kako bi sve predviđene promjene mogle biti donesene i stupiti na snagu istodobno.